## **Ανακοίνωση για εγγραφή επιτυχόντων φοιτητών/φοιτητριών**

## **ακαδημαϊκού έτους 2025-2026**

Περίοδος κατάθεσης εγγράφων/δικαιολογητικών για ολοκλήρωση εγγραφής στο Τμήμα Διοικητικής Επιστήμης και ΤεχνολογίαςΠανεπιστημίου Πελοποννήσου

**από Τρίτη 16.9.2025 έως και Τρίτη 23.9.2025**

Οι υποψήφιοι θα λάβουν στο προσωπικό τους email, το οποίο έχουν δηλώσει κατά την εγγραφή τους στην ιστοσελίδα του Υπουργείου Παιδείας, Θρησκευμάτων και Αθλητισμού, οδηγίες για την είσοδό τους στην εφαρμογή αποστολής των δικαιολογητικών.

**Κανένας άλλος τρόπος** (email, ταχυδρομική αποστολή, courier) αποστολής δικαιολογητικών εγγραφής **δεν είναι αποδεκτός**.

Οι επιτυχόντες/χούσες φοιτητές/τριες, προκειμένου να ολοκληρώσουν την εγγραφή τους στο τμήμα επιτυχίας τους, καλούνται να αναρτήσουν, αποκλειστικά ηλεκτρονικά μέσω της ειδικής εφαρμογής τα παρακάτω έγγραφα/δικαιολογητικά:

### **Έγγραφα προς κατάθεση**

**ΚΑΤΗΓΟΡΙΕΣ ΕΠΙΤΥΧΟΝΤΩΝ/ΟΥΣΩΝ ΜΕΣΩ ΠΑΝΕΛΛΗΝΙΩΝ ΕΞΕΤΑΣΕΩΝ**

**(90% & 10% & ΓΕΛ & ΕΠΑΛ)**

* Ευκρινές φωτοαντίγραφο Δελτίου Αστυνομικής Ταυτότητας ή άλλο δημόσιο έγγραφο, από το οποίο αποδεικνύεται η ακριβής ημερομηνία γέννησης και τα ονομαστικά σας στοιχεία.
* Ηλεκτρονική Αίτηση Εγγραφής από την εφαρμογή εγγραφών του Υπουργείου Παιδείας, Θρησκευμάτων και Αθλητισμού.
* Υπεύθυνη δήλωση του Ν.1599/1986 η οποία εκδίδεται μέσω του ιστοτόπου **www.gov.gr** ή φέρει φυσική υπογραφή με βεβαίωση του γνησίου αυτής από Κ.Ε.Π. [**Υπόδειγμα υπεύθυνης δήλωσης Ν1599\_86**](https://welcome.uop.gr/sites/default/files/2025-09/ypodeigma-ypeythynis-dilosis-n1599_86.doc)
* Φωτογραφία τύπου ταυτότητας (έγχρωμη ή ασπρόμαυρη)

**ΟΙ ΕΙΔΙΚΕΣ ΚΑΤΗΓΟΡΙΕΣ ΕΠΙΤΥΧΟΝΤΩΝ/ΟΥΣΩΝ**

**θα αποστείλουν επιπλέον των ανωτέρω, τα εξής, ανά περίπτωση:**

#### **Πάσχοντες από σοβαρές παθήσεις:**

* Ευκρινές φωτοαντίγραφο του Τίτλου απόλυσης: απολυτηρίου ή πτυχίου ή αποδεικτικού του σχολείου από το οποίο αποφοίτησε
* Ευκρινές φωτοαντίγραφο του Πιστοποιητικού διαπίστωσης της πάθησης που έχει εκδοθεί είτε α) από αρμόδια επταμελή Επιτροπή του νοσοκομείου, όπως αυτές συστήνονται κάθε χρόνο, με υπουργική απόφαση, σύμφωνα με την αρ. Φ.151/17897/Β6/2014 (Β΄ 358) κοινή υπουργική απόφαση, είτε β) από την Επιτροπή εξέτασης ενστάσεων υποψηφίων με σοβαρές παθήσεις για εισαγωγή στην Τριτοβάθμια Εκπαίδευση σε ποσοστό 5% η οποία συγκροτείται με κοινή υπουργική απόφαση, κατόπιν εισήγησης του Κεντρικού Συμβουλίου Υγείας (ΚΕΣΥ) του Υπουργείου Υγείας.
* Δύο (2) φωτογραφίες τύπου αστυνομικής ταυτότητας (έγχρωμες ή ασπρόμαυρες).

#### **Μουσουλμανική μειονότητα Θράκης:**

Βεβαίωση εγγραφής στα δημοτολόγια Δήμου του Νομού Ξάνθης, Ροδόπης ή Έβρου.